**Dobro jutro!**

No prvo ocenjevanje preko videokonference je za nami. Upam, da ni bilo prehudo in da ste zadovoljni z oceno, ki ste jo dobili. Drug teden v četrtek, 14. 5. sledi ocenjevanje NIT: Voda teče navzdol, Kaj gori, Zemljo ogreva sonce, Prilagoditev živali pozimi.

Danes vam pošiljam izziv, ki sem ga vam včeraj obljubila na videokonferenci.

Kako zavežemo kravato?



Obesi posnetek na Padlet, kot vedno: <https://padlet.com/jernejatolar/5a>

Pa še ponedeljkovega, če ga še nisi.

**KAJ PA DANES?**

**MAT –Večkotniki, Geometrijska telesa**

1. Za ponovitev **reši** naloge v DZ na strani 10.
2. V nadaljevanju se boš **začel učiti** o geometrijskih telesih in danes boš samo **ponovil** kar že znaš.
3. **Odpri** delovni zvezek na strani 11, **preberi** vsebino a naloge v okvirju in **odgovori** na vprašanja.

Ker nisi v šoli **poišči** doma po en model kocke, valje, kvadra, krogle (škatlica, igralna kocka, žogica, od WC rola…) in si jih dobro **oglej**, **primerjaj** in **reši** b in c nalogo. Pomagaj si tudi s sliko cerkve in skico.

1. **Reši** nalogo 1 na str. 11.

**SLJ – Pridevnik**

1. Danes in kar nekaj naslednjih ur se boš učil o **pridevniku**. **Odpri** zvezek **napiši** naslov **Pridevnik** in datum.
2. Nato si **oglej** spodnji posnetek do 3.00 minut. Nadaljeval boš drugič.

<https://www.youtube.com/watch?v=mZUN8WheR4o>

1. **Odpri** učbenik in preberi snov na strani 29. **Oglej** si sliko in naštej besede zaradi katerih se narisani psi razlikujejo.

**Izberi** si psa, ki ti je na sliki najljubši. Če imate doma svojega, izberi kar tega. **Poišči** čim več pridevnikov zanj in ga **nariši** tako, da bo risba čim bolj ustrezala izbranim pridevnikom.

1. Spodaj **prepiši** besedilo v rumenem okviru.

**NIT – Kako toplo je**

1. **Odpri** učbenik na strani 35 in 36 in **preberi** vsebino o temperaturi. V zvezek **napiši** naslov **Temperatura** in datum.

Spodaj **naštej** različne termometre in dva **nariši**.

1. Temperaturo zaznamo tudi s kožo.

**Pripravi** si kozarec vode, ki jo **natočiš** iz pipe, iz hladilnika **vzemi** npr. jogurt ali kaj drugega, **potipaj** svoje čelo in radiator, nato s pomočjo tipanja razvrsti stvari od najhladnejše do najtoplejše. **Nariši**!

1. Stran v zvezku **razdeli** na 3 stolpce. V prvega **napiši** stvari oz. snovi, v drugega svojo domnevo o višini temperature.

|  |  |  |
| --- | --- | --- |
| STVAR | MOJA DOMNEVA | PRAVA TEMPERATURA |
| ogenj |  |  |
| vrela voda |  |  |
| ledena sveča |  |  |
| moje čelo |  |  |
| hladna voda, ki priteče iz pipe |  |  |

Ko to **narediš**, preglej prikaz Kolikšna je temperatura, v učbeniku na strani 36 in v 3. kolono **napiši** prave meritve. Koliko so se tvoje domneve razlikovale od pravih temperatur?

1. **Preberi** še Merjenje telesne temperature .

**Izmeri** si telesno temperaturo pet dni zapored zjutraj in **zapiši** v tabelo.

Podatke, ki si jih dobil **prikaži** s stolpičastim diagramom in grafom (glej učbenik str. 37), ter svoje **primerjaj** s tistim v učbeniku. Kaj si ugotovil? Ali sta tvoj graf in graf iz učbenika kaj podobna? Zakaj da ali ne? Ko nalogo **opraviš**, jo **fotografiraj** in mi jo **pošlji** (seveda bo to šele drug teden, ker moraš 5 dni meriti svojo temperaturo).

|  |  |
| --- | --- |
| dan | temperatura v ˙C |
|  |  |
|  |  |
|  |  |
|  |  |
|  |  |

Tako s tem si današnje delo zaključil.

Lep pozdrav, učiteljica Jerneja.